{"_id":"5d180aa58ebc3e3ca953e264","slug":"physical-assault-with-teenager-on-gun-point-in-madarsa-in-sitapur","type":"story","status":"publish","title_hn":"\u0924\u092e\u0902\u091a\u0947 \u0915\u0947 \u092c\u0932 \u092a\u0930 \u0915\u093f\u0936\u094b\u0930\u0940 \u0938\u0947 \u092e\u0926\u0930\u0938\u0947 \u092e\u0947\u0902 \u0938\u093e\u092e\u0942\u0939\u093f\u0915 \u0926\u0941\u0937\u094d\u0915\u0930\u094d\u092e, \u091c\u093e\u0928 \u0938\u0947 \u092e\u093e\u0930\u0928\u0947 \u0915\u0940 \u0927\u092e\u0915\u0940","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

सदरपुर थाना इलाके में हथियारों से लैस चार दरिंदों ने सरेशाम एक किशोरी का अपहरण कर मदरसे के अंदर उससे सामूहिक दुष्कर्म किया। बाद में पीड़िता को मुंह खोलने पर जान से मार देने की धमकी देते फरार हो गये। पुलिस ने चारों आरोपियों के खिलाफ केस दर्ज कर पीड़िता को डॉक्टरी जांच के लिए भेजा है।

सदरपुर थानाक्षेत्र के एक गांव में रहने वाली एक 13 साल की किशोरी 26 जून की शाम करीब आठ बजे घर से शौच के लिए निकली थी। आरोप है कि गांव के बाहर निकलते ही एक सन्नाटे वाली जगह पर राशिद, नदीम, वाहिद तथा तसुव्वर ने उसका रास्ता रोक लिया। किशोरी जब तक कुछ समझ पाती चारों लोग उसे जबरन खेत की ओर खींच ले गये।



किशोरी ने शोर मचाया तो दबंगों ने उस पर तमंचा तान दिया। बाद में यह लोग किशोरी को पास में एक मदरसे में ले गये और चारों ने बारी-बारी से किशोरी के साथ दुष्कर्म किया। पीड़िता ने घर पहुंचकर परिवारीजनों को आपबीती सुनाई तो उनके होश उड़ गए। दबंगों के खौफ से पीड़ित परिवार तुरंत पुलिस के पास जाने की हिम्मत नहीं जुटा सका।



किशोरी की हालत बिगड़ने पर पड़ोसियों को इस दुस्साहसिक वारदात की भनक लगी तो गांव में तनाव फैल गया। ग्रामीणों के हिम्मत बंधाने पर शनिवार को पीड़िता ने सदरपुर पुलिस को घटना की तहरीर दी। पुलिस ने चारों आरोपियों के खिलाफ दुष्कर्म व पॉक्सो एक्ट के तहत केस दर्ज कर लिया है।



जल्द गिरफ्त में होंगे सभी आरोपी

एक किशोरी के साथ तमंचे के बल पर सामूहिक दुष्कर्म का मामला सामने आया है। पीड़िता की तहरीर पर सभी आरोपियों के विरुद्ध दुष्कर्म व पॉक्सो एक्ट के तहत केस दर्ज कर लिया गया है। जल्द सभी आरोपी गिरफ्तार कर लिए जाएंगे।

-दिनेश सिंह, थानाध्यक्ष सदरपुर